Diari Oficial de la Generalitat Valenciana


Sumari del DOGV 7770, del 28-04-2016 (2016/2342)

Citació a les persones interessades en el procediment de declaració d'hereus abintestat número 284/2014.
--------------------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2342


Organisme emissor
:   Jutjat de Primera Instància Número 12 de València

Tipus de document
:   Anunci

Citació a les persones interessades en el procediment de declaració d'hereus abintestat número 284/2014. [2016/2342]  
Procediment: declaració d'hereus 000284/2014.  
Mónica Rubio Solanes, lletrada de l'Administració de Justícia del Jutjat de Primera Instància número 12 de València, faig saber que en virtut d'allò que s'ha disposat en la resolució d'aquesta data en el procediment a què es fa referència i de conformitat amb l'article 998 de la Llei d'Enjudiciament Civil, pertoca notificar l'esmentada resolució per edictes que, literalment, és com segueix:  
  
«Provisió  
Jutgessa que la dicta: María Ángeles Chuliá Cerni.  
Lloc: València.  
Data: 21 de març de 2016.  
Una vegada transcorregut el termini que disposa l'article 984 de la Llei d'Enjudiciament Civil i sense que s'haja presentat cap aspirant a l'herència, es fa una nova crida a través d'edictes, en aquesta ocasió pel termini de dos mesos, d'igual forma que les anteriors, és a dir, amb la fixació d'edictes al tauler d'anuncis d'aquest jutjat i a l'Ajuntament de València, lloc de naixement i defunció del finat Francisco Navarro Vázquez, així com en el Diari Oficial de la Comunitat Valenciana, en què s'anuncia la seua mort sense testar, i faig constar que no cap dels parents coneguts del finat reclamen l'herència, i faig una crida a aquelles persones que es creguen amb igual o millor dret perquè compareguen en aquest jutjat a reclamar-la. A més, amb l'advertència de considerar vacant l'herència si ningú no la sol·licita, tot això de conformitat amb l'article 998 de la Llei d'Enjudiciament Civil.  
  
Mode d'impugnació: mitjançant un recurs de reposició davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de cinc dies, amb la indicació de la infracció comesa segons el parer de la persona recurrent, i amb l'acreditació prèvia d'haver consignat 25 euros en el compte de dipòsits i consignacions d'aquest jutjat, i s'indicarà sempre en concepte de ?recurs?, seguit del codi ?00 civil reposició?, i s'hauran d'indicar els esmentats conceptes i el codi després dels 16 dígits del compte expedient (separats per un espai), si es realitza per mitjà de transferència bancària. S'han de realitzar tants ingressos diferenciats com resolucions siguen objecte de recurs (DA 15a LO 1/2009, 3 de novembre), i sense aquests requisits no s'admetrà el recurs (art. 451 i 452 LECn).  
Ho disposa i firma la jutgessa. En done fe.»  
  
Estenc aquesta cèdula perquè valga de notificació a aquells parents del finat Francisco Navarro Vázquez que es creguen amb igual o millor dret a reclamar l'herència del finat perquè compareguen en aquest jutjat dins del termini de dos mesos, amb l'advertència de considerar vacant l'herència si ningú no la sol·licita.  
  
València, 21 de març de 2016.- La lletrada de l'Administració de Justícia: Mónica Rubio Solanes.